Í næstum fara skótarnir endiliga at byrja aftur eftir summarfrí í skjótt tveir mánaðir. Eitt tað fyrsta tiltakið á ársskránni er Skótahjálpin, sum í verandi formi í ár fer av bakkastokki fyri 30. ferð. Fyrstu ferð Føroya Skótaráð skipaði fyri Skótahjálpini var í 1984. Tað árið fór peningurin til arbeiðið hjá Elsu Jacobsen í Ethiopia og til Føroya Barnaheim. Tó høvdu KFUM-skótarnir havt skótahjálp einaferð áður–í 1983. Síðani hava á hvørjum ári í septemburmánaði skótar gingið hurð á hurð í eina viku og bjóðað sær til at hjálpa fyri eina samsýning. Eisini er møguleiki fyri at skipa hjálpina øðrvísi, so at fólk kunnu ringja eftir skótum, og møguleiki er eisini fyri t. d. at ringja eftir einari patrulju til at gera eitt størri arbeiði, ja hugflogið setur avmarkingina. Leisturin við at stuðla einari føroyskari og einari útlendskari verkætlan, umframt at ein partur av peninginum verður lagdur til síðis til ein serligan hjálpargrunn hevur verið brúktur øll árini. Í ár fer útlendska skótahjálpin til eitt arbeiði at byggja ein barnaskúla í San Manuel í Honduras og tann føroyska til barnaarbeiðið hjá Bláa Krossi í Føroyum. Endamálið við skótahjálpinin er at veita hjálp til børn, sum hava tørv á tí, har skótin ger eitt hjálpararbeiði, sum fer víðari til annað hjálpararbeiði. Tað verður so bæði skótin og tann, sum letur peningin, ið hjálpir. Harumframt verður lagt upp til, at skótarnir læra eitt sindur um landið, sum útlendski parturin fer til, og í ár er onki undantak. Skótarnir fáa høvi at læra eitt spæl og eina matuppskrift úr Honduras, sum skótarnir kunnu arbeiða við á skótafundum. Fyri at hátíðarhalda, at skótahjálpin hevur 30 ár á baki, verður gjørt eitt sindur meira burturúr hesuferð. Skótarnir fáa høvi til at kappast um eitt ferðasteyp, sum er ein steinpláta við einari metalplátu á, og hon fer til tað skótaliðið, sum klárar at savna saman mest pening pr skóta. Rasku vinnararnir verða kosnir, tá allur peningurin er innkomin og taldur, Steypið ferðast so ímillum vinnandi liðini í 10 ár, tá tað liðið, sum hevur vunnið flestar ferðir, fær steypið til ognar. Umframt at kappast, fáa skótarnir eins og undanfarin ár eitt dugntekin at seyma á búnan fyri at hava luttikið í skótahjálpini. Lutakast er sum vanligt eisini millum allar skótarnar, sum hava luttikið, um ein góðan soviposa So, allir skótar, tað er bara at koma í gongd við at hjálpa JOTT, Jamboree On The Trail, er eitt altjóða skóta tiltak, har skótar kring allan heim fara út at ganga. JOTT verður hildið annan leygardag í mai mánað. Tann 11. mai 2013 tóku 16 skótar úr Skótafylki Sigmunds Brestisonar lut í JOTT. Gingið var í allar fagrasta veðri úr Skótahøllina við Hanvará eftir gomlu gøtuna til Reynsmúlalág, síðan upp á Kirkjubøreyn og víðari til Kirkjubøar. Túrurin var 11,5 km til longdar. Sigur hetta tær nakað; Brandskeið, bráfangishjálp, bommverkstaður, bowla, fín matgerð, list/listasavn, primitiv matgerð, radiovertur, skoyta, ríða á føroyskum rossum.....? Hetta eru nøkur av virkseminum tú kanst velja í millum, um tú kemur við á ME-leguna, sum Føroya KFUK-skótar skipa fyri í Sankta Frans skúla í Havn vikuskiftið 25. januar-27. januar, Á eini ME-legu hevur tú sjálvur møguleika at seta tína skrá saman. Summi virksemi eru tó felags: svimjing, morgunrenning, legubál, kirkjugongd, allar máltíðir o. a. Leygardagin kanst tú verða við á trimum ymiskum verkstøðum. Tilmelding: Legan er fyri øll sum eru skótar í 2012/13. Neyðugt er at leiðari er við á allari leguni. Tú teknar teg til leguna hjá liðleiðara tínum. Síðsta freist er mánakvøldið 21. januar 2013.